Saleta Fernández López

**Saleta Fernández López**, nada en Monforte de Lemos o 15 de xullo de 1997, é unha atleta galega especializada en salto de altura. 

Foi tres veces campioa de España absoluta (dúas en pista cuberta e unha ao aire libre) e na actualidade posúe o récord galego de altura, con 1,90&nbsp;m. Tras pasar por varios clubs, actualmente compite co València Esports. 

## Traxectoria 
[miniatura|dereita|[Centro Galego de Tecnificación Deportiva de Pontevedra.]]  
Saleta Fernández naceu en Monforte e fixo os seus primeiros estudos no colexio da Gándara desta localidade, onde un profesor, Filipe Barata, apaixonado do atletismo, creou un club no colexio. A partir do ano 2009 Saleta comezou a gañar medallas, a primeira na categoría infantil a nivel galego e, a continuación, xa empezou a ir a campionatos nacionais. Alí saltou 1,75&nbsp;m. Pero, debido a que neste Centro non había un equipo de saltos, e non adestraba adecuadamente, por consello de Ruth Beitia, á que coñeceu nunha concentración da selección absoluta de España, trasladouse a Santander para adestrar con ela e co seu adestrador Ramón Torralbo. A olímpica Beitia falou cos pais de Fernández e acolleuna na súa casa.

En 2014 proclamouse campioa galega tanto en pista cuberta como ao aire libre e foi seleccionada para os Xogos Olímpicos da Xuventude.

O 18 de febreiro de 2018 proclamouse campioa de España absoluta en pista cuberta en Valencia, cun salto de 1,82&nbsp;m. Cinco meses despois gañou tamén a medalla de ouro no Campionato de España de Atletismo Sub-23, celebrado en Soria. O 31 de agosto de 2019 saltou 1,90&nbsp;m no Campionato de España ao aire libre disputado en La Nucía, conseguindo o ouro e batendo o récord galego que ela mesma posuía. Tras varias medallas de prata, en febreiro de 2022 sumou o seu terceiro título absoluto de España, conseguindo o ouro en pista cuberta Ourense con 1,85&nbsp;m.

Despois de superar unha lesión, en febreiro de 2023 gañou a medalla de prata no Campionato de España en Pista Cuberta celebrado en Gallur, Madrid, resultado que repetiu ao ano seguinte en Ourense, en ambas ocasións por detrás de Una Stancev.

Estudou mercadotecnia, publicidade e relacións públicas na Universidade de Cantabria.

### Pista cuberta 
* 14 de xaneiro de 2018, San Sebastián, 1,76 m
* 27 de xaneiro de 2018, Campionato de España de Atletismo en pista cuberta (clubs), Valencia, 1,80 m
* 8 de febreiro de 2018, *Meeting* de Atletismo en pista cuberta, Madrid, 1,75 m
* 11 de febreiro de 2018, Campionato de España de Atletismo Sub-23 en pista cuberta, Salamanca, 1,84 m
* 18 de febreiro de 2018, Campionato de España de Atletismo en pista cuberta, Valencia, 1,82 m 

Efectivamente, os concelleiros do grupo dos Non Adscritos do concello de Monforte propuxeron que as pistas de atletismo da Pinguela levasen o nome de Saleta Fernández. A proposta saíu adiante no Pleno co voto favorábel de todo os grupos municipais. E o 7 de agosto de 2018 o alcalde, José Tomé, e a atleta monfortina descubriron unha placa nestas intalalcións deportivas, acompañados de familiares, amigos e membros da corporaración. Saleta manifestou:

## Notas 
## Véxase tamén 
### Ligazóns externas 
* Saleta Fernández Perfil na web da IAAF .
* SALETA FERNANDEZ LOPEZ na web da Federación Española de Atletismo .